Trond Berg Eriksen

Trond Berg Eriksen (født 3. oktober 1945 i Øvre Eiker) er en norsk professor i idéhistorie ved Universitetet i Oslo, professor emeritus fra høsten 2015. 

Han har utgitt en rekke populærvitenskapelige bøker, og har vært en sentral talsmann for og utøver av idéhistoriefaget i Norge. Han har særlig formidlet antikkens greske filosofi, italiensk kultur og idéhistorie. Han har utgitt monografier om blant annet Augustin, Dante, Machiavelli, Nietzsche og Kierkegaard. Eriksen har utgitt omkring 20 bøker selv og oversatt omkring 50, og han var redaktør i Samtiden fra 1989 til 1993. Han har også arbeidet som reiseleder i Italia og på Malta.Peter Normann Waage: «Folkeopplyseren». Klassekampen, 2. oktober 2015, s. 33.

 Biografi 
Berg Eriksen oppgir de svenske kulturformidlerne Alf Ahlberg og Hans Larsson blant sine forbilder. Men han liker også P. G. Wodehouse og John Irving, og har også hatt «stor beundring for Johan Borgens bøker - kanskje særlig de han skriver som Mumle Gåsegg». Han har i flere år vært reiseguide for norske turister i Nord-Italia.

Eriksen tok i 1970 magistergraden på en avhandling om Friedrich NietzscheTrond Berg Eriksen Friedrich Nietzsche som kritiker: en studie i Nietzsches oppgjør med Kant Magistergradsavhandling – Universitetet i Oslo, 1970 og i 1975 doktorgraden med en avhandling om Den nikomakiske etikk av AristotelesTrond Berg Eriksen Bios theoretikos: notes on Aristotle's Ethica Nicomachea Doktorgradsavhandling – Institutt for filosofi Universitetet i Oslo, 1974 

Han har vært redaktør for flere faglitterære bokprosjekter, bokserier og tidsskifter. I 1993 var han redaktør for trebindsverket Vestens tenkere hvor han også skrev introduksjonskapitlene og biografikapitlene om Hippokrates, Dante, Lenin og Baudrillard. Fra 1994 til 1998 var han leder av prosjektet Norsk sakprosa som var en gjennomgang av sakprosaens utvikling fra Holberg til egen tid. Fra 1990 til 1998 var han medredaktør for bokserien Cappelens upopulære skrifter. Fra 1997 var han sammen med Øystein Sørensen redaktør for seksbindsverket Norsk idéhistorie som ble utgitt fra 2001 til 2003.  

Han har skrevet flere oversiktsverk over vestens idéhistorie. Forelesninger han har holdt for ex.phil. utgav han i 1994 med tittelen Undringens labyrinterUndringens labyrinter forelesninger over filosofiens historie, 1994 ISBN 8200032922 den korte innføringsboka Hva er idéhistorie? (2003)Trond Berg Eriksen Hva er idéhistorie?, 2003 ISBN 82-15-00386-9 samt lydboka Filosofihistorien på 200 minutter (2006)Trond Berg Eriksen Filosofihistorien på 200 minutter Lydbokforlaget ISBN 978-82-421-2351-0

Trond Berg Eriksen er en aktiv faglitterær forfatter både innen sitt eget fag og i mer generelle samfunnsspørsmål. Blant hans viktigste bokutgivelser kan nevnes Den usynlige død og andre essays (1986), Budbringerens overtak. perspektiver på skriftkulturen (1987), Nietzsche og det moderne (1989), Briste eller bære: posthistoriske anfektelser (1990), Freuds retorikk (1991), Nordmenns nistepakke: en kritikk av den norske kanon (1995), Reisen gjennom helvete: Dantes Inferno (1993), Undringens labyrinter (1995),  Helse i hver dråpe (1995), Tidens historie (1999) og Machiavelli: Reven i hønsegården (2006). Han har mottatt en rekke priser, blant annet Brageprisen. Eriksen var redaktør av tidsskriftet Samtiden fra 1989 til 1993.

Til 200-årsjubileet for Søren Kierkegaards fødsel skrev utgav han i 2013 en nytolkning av Kierkegaard hvor han satte forfatterskapet hans i en idéhistorisk sammenheng med vekt på Kierkegaards selvforståelse som forfatter Søren Kierkegaard - Den fromme spotteren  bokomtale fra nettsidene til Det humanistiske fakultet, Universitetet i Oslomorgenbladet.no Begeistring tillatt anmeldelse av Enten-Eller. Et Livs-Fragment. Første del og Trond Berg Eriksen Søren Kierkegaard. Den fromme spotteren 03.05.2013 og viste hvordan Kierkegaard påvirket Ibsen, Kafka, Heidegger og etterkrigstidens eksistensialister. 

Han har skrevet flere kultur- og idéhistoriske reisebeskrivelser fra Italia. I 1997 utgav han Sør for Alpene, nord for Po, illustrert av Thor FurulundTrond Berg Eriksen Tolv italienske byer: sør for Alpene, nord for Po bilder av Thor Furulund ISBN 978-82-03-23590-0 og  Veien til Toscana (2001) illustrert av Finn GraffTrond Berg Eriksen Veien til Toscana: kunstbyer mellom Ferrara og Lucca ISBN 978-82-03-23591-7 I 2009 utgav han en bok om Roma med fotografier av Kari LøvaasTrond Berg Eriksen Roma: verdensteater og kulturreservat 2009, ISBN 978-82-489-0868-5 

 Samfunndebattant  
I 2009 skrev han en kritisk anmeldelse av Märtha Louise og Elisabeth Samnøys nyreligiøse bok «Møt din skytsengel». Ifølge Berg Eriksen var boka «pinlig lesning» og preget av «den patologiske selvopptattheten som metafysisk program» og dreide seg om «åndelig kvakksalveri»dagbladet.no «En robust porsjon åndelig kvakksalveri», kronikk 23.10.2009

Fra 2010 til 2018 skrev han spørrespalten Etikeren i Morgenbladet hvor han besvarte etiske og hverdagsfilosofiske spørsmål fra leserne. Spalten ble den første tiden skrevet pseudonymt, men i fra 2012 skrev han spalten under eget navn.morgenbladet.no Etikeren står frem! 4.5.2012

 Priser og utmerkelser  
I 2001 ble han utnevnt til offiser av Republikken Italias fortjenstorden., Presidente della Repubblica. Han mottok Prisen for god forskningsformidling ved Universitetet i Oslo i 2007.

Bibliografi




 Referanser 

 Eksterne lenker 


  Trond Berg Eriksen som reiseguide

Kategori:Norske sakprosaforfattere
Kategori:Professorer ved Universitetet i Oslo
Kategori:Vinnere av Brageprisen
Kategori:Personer fra Øvre Eiker kommune